Volmaanpiekniek die perfekte Nuwejaarsvoorneme | Netwerk24
Die volgende volmaanpiekniek by die Taalmonument vind Vrydagaand plaas.
Soms is alles net maanskyn en rose, veral as jy die volmaan van nader bekyk op ’n heerlike somersaand op die beeldskone Paarlberg.
Die Afrikaanse Taalmuseum en -monument se eerste Volmaanpiekniek van 2020 vind plaas op Vrydag 10 Januarie.
Dié pieknieks is baie gewild onder plaaslike inwoners én oorsese besoekers, wat veral die sonsondergang en pragtige naguitsig van die vallei geniet. Besoekers kan enige tyd tussen 17:00 en 22:00 gaan piekniek hou. ’n Gratis begeleide toer wat onder meer die simboliek van die monument, beeldhouwerk sonder weerga, verklaar, word om 18:30 aangebied. Besoekers word ook aangemoedig om die omgewing te verken en daar is buitelugspeletjies en speelparke vir die kinders.
Gaste is welkom om hul eie piekniekmandjies te bring of een vooraf te bestel (R300 vir twee persone, of R400 met per mandjie ingesluit) by die koffiewinkel op 021 863 2800. Dit sal oop wees vir koffie en ligte verversings asook pizza. Onthou ook warm klere en ’n flits.
Toegang is R40 per volwassene, R10 vir studente en pensionarisse en R5 vir kinders (gratis onder ses jaar). Kaartjies is beskikbaar by Computicket of die hek. Jaarpermitte is beskikbaar teen R120 vir individue of R220 per gesin, wat toegang tot alle Volmaanpieknieks insluit. Die piekniekreeks word aangebied ten bate van “Laat ons Lees!”, die Taalmuseum se geletterdheidsprojek vir kinders, en besoekers word versoek om ? nuwe of tweedehandse kinderboek te skenk.